Jan Jönsson

Jan Jönsson (s. 24. toukokuuta 1960) on ruotsalainen jalkapallovalmentaja ja uransa lopettanut pelaaja. 

Ura pelaajana

Peliurallaan Jönsson edusti kotimaassaan 14 vuoden ajan Halmstads BK:ta, jossa voitti Ruotsin mestaruuden 1979. Hän pelasi uransa loppuvuosina Japanissa Sanfrecce Hiroshiman ja Vissel Koben joukkueissa. 

Meriitit pelaajana

 Ruotsin mestaruus: 1979

Ura valmentajana

Jönssonin valmennusura alkoi Japanissa peliuran loppuvuosina. Hän toimi Halmstads BK:sta tutun brittivalmentaja Stuart Baxterin apulaisvalmentajana Sanfrecce Hiroshimassa ja Vissel Kobessa. 

Jönsson palasi Ruotsiin 1998 ja toimi kolmen kauden ajan Ljungskile SK:n apulaisvalmentajana. Kaudeksi 2001 hän siirtyi Landskrona BoISin päävalmentajaksi ja johdatti debyyttikaudellaan seuran Superettanissa hopealle ja nousuun Allsvenskaniin.

Jönssonin johdolla Lanskrona BoIS säilyi sarjassa seuraavina kausina sijoittuen kolmesti peräkkäin sijalle 11. Jönsson jätti seuran kauden 2004 jälkeen ja siirtyi norjalaisen Stabækin peräsimeen. Debyyttikaudellaan Jönsson johdatti seuran Adeccoligaenin voittoon ja seura palasi takaisin pääsarjatasolle. 

Jönssonin johdolla Stabækin menestys on jatkunut hyvänä myös Tippeligaenissa. Tuloksena oli kaudella 2006 viides sija ja kaudella 2007 Stabæk taisteli jopa mestaruudesta. Hopealle sijoittunut seura hävisi lopulta mestarijoukkue SK Brannille kuusi pistettä. Kausi 2008 toi lopulta Jönssonille ja Stabækille jättipotin seuran voitettua Tippeligaenin mestaruuden kuuden pisteen erolla Fredrikstadiin.  Mestaruuskauden jälkeen Jönsson ei ole onnistunut piiskaamaan Stabækia samanlaiseen lentoon, vaikka kausi 2009 toikin vielä pronssisijan liigassa ja puolivälieräpaikan Norjan cupissa.

Kesällä 2010 Norjan mahtiseura Rosenborg BK ilmoitti, että Jönsson siirtyy seuran päävalmentajaksi vuoden 2011 alussa. Jönsson klar for RBK  Jönsson ei onnistunut palauttamaan Rosenborgia mestaruuskantaan Norjan liigassa, vaan seura jäi hänen johdollaan kolmanneksi molemmilla Molden mestaruuteen päättyneillä kausilla 2011 ja 2012. Joulukuun alussa 2012 RBK erotti ruotsalaisvalmentajan. Jan Jönsson sparkas från Rosenborg 

Tammikuussa 2013 Jönsson teki vuoden sopimuksen Tippeligaenissa pelaavan Aalesunds FK:n kanssa. Jönsson ny trener i Aalesund: - Det er en god følelse! Jönssonin johdolla Aalesund pelasi loistavan kauden 2013 ja oli liigassa peräti neljäntenä. Kaudella 2014 meno ei ollut aivan yhtä lennokasta ja tuloksena oli lopulta seitsemäs sija. Kauden jälkeen Jönsson jätti Norjan ja siirtyi kasvattajaseuransa Halmstads BK:n päävalmentajaksi. Janne Jönsson tar över HBK

Kausi 2015 oli Halmstadille vaikea. Joukkueen peli ei kulkenut ja Jönssonin alaisuudessa seura voitti vain neljä Allsvenskan-ottelua. Lopputuloksena oli toiseksi viimeinen sija ja putoaminen Superettaniin. Konkari Sjölund Ruotsin mestariksi – suurseurat jäivät nuolemaan näppejään Visiitti sarjaporrasta alempana jäi kuitenkin vain yhden kauden mittaiseksi. Jönsson johdatti HBK:n sarjassa kolmanneksi ja tiukassa nousukarsinnassa se kukisti Helsingborgin yhteismaalein 3–2 ja nousi takaisin Allsvenskaniin kaudeksi 2017.Allsvenskt kval: Helsingborg – Halmstad 1–2. Kesäkuussa 2017 Jönsson siirtyi päävalmentajan paikalta HBK:n tekniseksi johtajaksi seuran majaillessa Allsvenskanissa sijalla 15.Förändringar i tränarstaben Jönsson jätti uuden tehtävänsä jo heinäkuussa ja siirtyi Japanin J. Leaguen hännille juuttuneen Sanfrecce Hiroshiman päävalmentajaksi.Tränarprofilen lämnar – blir tränare i Japan Jönsson nosti Sanfreccen putoamisviivan alapuolelta sijalle 15 ja joukkue säilytti pääsarjapaikkansa pisteen turvin. Kauden jälkeen hän siirtyi Shimizu S-Pulsen päävalmentajaksi.Former Sanfrecce boss Jan Jonsson takes over at S-Pulse Jönssonin johdolla Shimizu sijoittui kaudella 2018 Japanin liigassa kahdeksanneksi. Jönsson jätti tehtävänsä toukokuussa 2019 kehnosti alkaneen kauden vuoksi.ヤン ヨンソン監督 退任のお知らせ

Kesäkuussa 2019 Jönsson palasi norjalaisseura Stabækin päävalmentajaksi.KLART: Janne Jönsson återvänder till klubben  Jönsson luotsasi seuran kausilla 2019 ja 2020 Norjan liigassa kahdeksanneksi. Kaudella 2021 Stabæk juuttui alkukaudesta putoamiskamppailuun. Seura purki Jönssonin sopimuksen heinäkuun alussa 2021.PRESSEMELDING: Jan Jönsson slutter som hovedtrener i Stabæk Fotball

Meriitit valmentajana

 Norjan mestaruus: 2008
Hopeaa: 2007
 Adeccoligaen: 2005
 Superettan
Hopeaa: 2001
 Norjan vuoden valmentaja: 2008

Lähteet

Luokka:Ruotsalaiset jalkapalloilijat
Luokka:Ruotsalaiset jalkapallovalmentajat
Luokka:Vuonna 1960 syntyneet
Luokka:Elävät henkilöt